हार्दिक पटेल ने 19वें दिन नारियल पानी पीकर खत्म किया अनशन | Uttam Hindu
Tuesday, November 20, 2018 04:59 PM
अहमदाबाद (उत्तम हिन्दू न्यूज): पाटीदार आरक्षण आंदोलन समिति (पास) के नेता हार्दिक पटेल ने किसानों की कर्ज माफी, पाटीदार आरक्षण और राजद्रोह के मामले में जेल में बंद अपने एक साथी अल्पेश कथिरिया की रिहाई की मांग को लेकर गत 25 अगस्त से चल रहे उनके आमरण अनशन को आज 19 वें दिन समाप्त कर दिया।पाटीदार समुदाय के प्रमुख धार्मिक संगठन उमिया धाम के प्रमुख प्रहलाद पटेल, खोडलधाम के चेयरमैन नरेश पटेल तथा इन दोनो समेत छह संगठनों के प्रतिनिधियों के समन्वयक सी के पटेल के हाथों नींबू पानी, नारियल पानी और पानी पीकर अनशन समाप्त करने के बाद हार्दिक ने कहा कि वह अपने समाज के वरिष्ठों को सम्मान देने के लिए उनके समक्ष झुके हैं।
वह सरकार के समक्ष नहीं झुके हैं। उन्होंने कहा कि समाज के वरिष्ठजनों ने कहा है कि वे सरकार से बात करेंगे। अगर सरकार हमारी बात मानती है तो ठीक है पर अगर यह नहीं मानती तो यह माना जायेगा कि उसे हमारी जरूरत नहीं है। उन्होंने अपने संबोधन के अंत में सत्तारूढ़ भाजपा के प्रति अपनी नाराजगी भी जाहिर की। कांग्रेस के करीबी माने जाने वाले हार्दिक ने भाजपा का नाम लिये बिना कहा कि यह भी सोचना होगा कि समुदाय कब तक गुलामी की मानसिकता रखेगा। उन्होंने यह भी कहा कि उनकी लड़ाई गरीब किसानों और मात्र दस पंद्रह हजार रूपये कमाने वाले शहर के ऐसे गरीब पाटीदारों के लिए है जो अपने बच्चों को अच्छी शिक्षा तक नहीं दिला सकते।
इससे पहले पाटीदार समाज के नेताओं ने अापसी एकता और संगठन की ताकत पर जोर दिया। सी के पटेल ने यह भी कहा कि इस बात के लिए होशियार रहना हाेगा कि कोई समुदाय को विभाजित न करे अथवा तोड़े नहीं।इस बीच, हार्दिक के पूर्व साथी और भाजपा नेता केतन पटेल ने कहा कि पाटीदार समाज ने अब समझ लिया है कि हार्दिक पटेल राजनीतिक कारणों से आंदोलन को किसी तरह जिंदा रखना चाहते हैं। राज्य सरकार ने पहले ही पाटीदार आंदोलन संबंधी अधिकतर संभव मांगों को मान लिया था और आंदोलन तभी समाप्त हो जाना चाहिए था पर हार्दिक अपने निजी महत्वाकांक्षा को लेकर इसे किसी तरह जारी रखना चाहते थे। इसलिए अब उन्हें कोई समर्थन नहीं मिल रहा।
हार्दिक कैंप की ओर से बार-बार दिये गये अल्टीमेटम के बावजूद राज्य की भाजपा सरकार ने इस बार कड़ा रूख बनाये रखा। उसने कहा कि हार्दिक ने पिछले चुनाव में कांग्रेस का समर्थन किया था कि अब भी वह उसी के इशारे पर आगामी लोकसभा चुनाव में उसे लाभ दिलाने की नीयत से यह आंदोलन कर रहे हैं। हार्दिक से मिलने वालों में अधिकतर कांग्रेस के नेता था इसके अलावा प्रधानमंत्री नरेन्द्र मोदी के धुर विरोधी माने जाने वाले पूर्व मंत्री यशवंत सिन्हा, शत्रुघ्न सिन्हा तथा कई अन्य ऐसे चेहरे शामिल थे। आज हार्दिक के अनशन के समापन के मौके पर कांग्रेस के कई विधायक और गढड़ा के स्वामीनारायण मंदिर के प्रमुख एस पी स्वामी भी उपस्थित थे।
बाद में सी के पटेल ने कहा कि कुछ दिन पहले सरकार को पाटीदार समुदाय से जुड़े मामलों की एक सूची दी गयी है और अब इसमें कुछ और विषयों को जोड़ा जायेगा। उम्मीद है कि सरकार इसे गंभीरता से लेकर इन्हें हल करेगी। समुदाय की छह संस्थायें (उक्त दो के अलावा सरदार धाम और विश्व उमिया फाउंडेशन अहमदाबाद, समस्त पाटीदार समाज, सूरत तथा सिदसर उमिया धाम) पाटीदार आरक्षण के मामले में कानूनी लड़ाई भी लड़ रही है। उन्होंने यह भी कहा कि राज्य सरकार ने पाटीदार आंदोलन के 70 प्रतिशत मुकदमे वापस ले लिये हैं। बाकी 30 प्रतिशत पर भी चर्चा जारी है। नरेश पटेल ने कहा कि राजद्रोह के मामले में गिरफ्तार कथिरिया की रिहाई के मामले को भी प्रमुखता से उठाया जायेगा।
मध्य प्रदेश की रैली में PM मोदी ने...
रिक्शाचालक को ट्रक ने रौंदा, मौत...
केन्द्रीय विदेश मंत्री सुषमा का ऐलान,...
लखनऊ से कराची जा रहे विमान की जयपुर में...
UP : सड़क किनारे गन्ना बेचने को मजबूर हैं...
दक्षिण कश्मीर में आतंकियों ने गोली मार...
मुंबई के मलाड इलाके में भीषण आग, सेंट्रल...
मुजफ्फरपुर शेल्टर होम रेप केस : दबाव में...
देवरिया शेल्टर होम केस में नया खुलासा,...
CBI घूसकांड : आलोक वर्मा के जवाब पर नाराज CJI...
जम्मू एवं कश्मीर पंचायत चुनाव : दूसरे...
बलिया में कूड़ा डालने के विवाद में दो...
राहुल ने सीबीआई को लेकर मोदी पर साधा...
भारत अब रूस से खरीदेगा दूसरा एयर डिफेंस...
20 लाख रुपये की शराब बरामद...
कुसुम मेहदेले ने अब उमा भारती पर साधा...
आज ही के दिन राजकुमारी डायना ने पहली बार...
J-K : शोपियां में भीषण मुठभेड़, चार...
महाराष्ट्र : वर्धा के सैन्य हथियार डिपो...
छत्तीसगढ़ में दूसरे एवं आखिरी चरण की 72...